CELEX: 32021R1116
Language: bg
Date: 2021-06-28 00:00:00
Title: Регламент (ЕС) 2021/1116 на Съвета от 28 юни 2021 година относно разпределянето на възможностите за риболов, предвидени в протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.)

8.7.2021   
               
               
                  BG
               
               
                  Официален вестник на Европейския съюз
               
               
                  L 242/1
               
            
         РЕГЛАМЕНТ (ЕС) 2021/1116 НА СЪВЕТА
         от 28 юни 2021 година
         относно разпределянето на възможностите за риболов, предвидени в протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство в сектора на рибарството между Република Габон и Европейската общност (1) (наричано по-нататък „Споразумението“), одобрено съгласно Регламент (ЕО) № 450/2007 на Съвета (2), влезе в сила на 11 юни 2007 г. Срокът на действие на протокола за определяне на възможностите за риболов и финансовото участие, предвидени в Споразумението за партньорство в сектора на рибарството между Европейския съюз и Република Габон (3), подписан на 24 юли 2013 г. (наричан по-нататък „протоколът от 2013 г.“), изтече на 23 юли 2016 г.
                  
               
                     (2)
                  
                  
                     Комисията проведе преговори от името на Съюза за нов протокол за прилагане на Споразумението за партньорство в сектора на рибарството между Република Габон и Европейската общност (2021—2026 г.) (наричан по-нататък „протоколът“) със срок на действие пет години.
                  
               
                     (3)
                  
                  
                     В резултат на тези преговори протоколът бе парафиран на 10 февруари 2021 г.
                  
               
                     (4)
                  
                  
                     На 28 юни 2021 г. Съветът прие Решение (ЕС) 2021/1117 (4) за подписването и временното прилагане на протокола, при условие за сключването му на по-късна дата.
                  
               
                     (5)
                  
                  
                     Предвидените в протокола възможности за риболов следва да се разпределят между държавите членки за целия срок на прилагане на протокола.
                  
               
                     (6)
                  
                  
                     Настоящият регламент следва да влезе в сила възможно най-скоро с оглед на икономическото значение, свързано с риболовните дейности на Съюза в риболовната зона на Габон и с необходимостта да се намали, доколкото е възможно, периодът на прекъсване на тези дейности.
                  
               
                     (7)
                  
                  
                     Протоколът трябва да се прилага временно от датата на подписването му, за да се позволи на корабите на Съюза да извършват отново риболовни дейности в риболовната зона на Габон. Поради това настоящият регламент следва да се прилага от същата дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Възможностите за риболов, определени съгласно протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.) (наричан по-нататък „протоколът“), се разпределят между държавите членки, както следва:
            
                        а)
                     
                     
                        кораби с мрежа гъргър за улов на риба тон:
                        
                                    Испания:
                                 
                                 
                                    15 кораба,
                                 
                              
                                    Франция:
                                 
                                 
                                    12 кораба;
                                 
                              
                  
                        б)
                     
                     
                        кораби за улов на риба тон с въдици:
                        
                                    Испания:
                                 
                                 
                                    5 кораба;
                                 
                              
                                    Франция:
                                 
                                 
                                    1 кораб;
                                 
                              
                  
                        в)
                     
                     
                        траулери:
                        
                                    Испания:
                                 
                                 
                                    4 кораба.
                                 
                              
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
            Прилага се от датата на подписване на протокола.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 28 юни 2021 година.
            
               
                  За Съвета
               
               
                  Председател
               
               M. do C. ANTUNES
            
         
         
            (1)  ОВ L 109, 26.4.2007 г., стр. 3.
         
            (2)  Регламент (ЕО) № 450/2007 на Съвета от 16 април 2007 г. за сключване на Споразумение за партньорство в сектора на рибарството между Република Габон и Европейската общност (ОВ L 109, 26.4.2007 г., стр. 1).
         
            (3)  ОВ L 250, 20.9.2013 г., стр. 2.
         
            (4)  Решение (ЕС) 2021/1117 на Съвета от 28 юни 2021 г. за подписване от името на Европейския съюз и временно прилагане на протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.) (вж. стр. 3 от настоящия брой на Официален вестник).